** Mesto Nová Dubnica**

Mestský úrad, Trenčianska 45/41, 018 51 Nová Dubnica

Číslo: OSO/2024 Nová Dubnica, 22.04.2024

**Uznesenie Mestského zastupiteľstva v Novej Dubnici zo dňa 18. apríla 2024**

1. **Schválenie Súťažných podmienok pre tretiu opakovanú obchodnú verejnú súťaž "Prenájom priestorov v budove Kultúrneho centra Panorex súp. č. 15 na ul. SNP v Novej Dubnici"**

**U z n e s e n i e č. 24**

Mestské zastupiteľstvo na základe prerokovaného materiálu

**A/ s c h v a ľ u j e**

**v súlade s Článkom 18 ods. 2 Zásad hospodárenia s majetkom mesta Nová Dubnica nasledovný majetok mesta Nová Dubnica** ako dočasne prebytočný majetok**:**

**a) priestory v budove Kultúrneho centra Panorex** *(ďalej len „KC Panorex“)* súp. č. 15 na ul. SNP v Novej Dubnici, zapísanej Okresným úradom Ilava, katastrálnym odborom na LV č. 1000 pre k.ú. Nová Dubnica, vlastníctvo 1/1 mesto Nová Dubnica označené v projektovej dokumentácii ako:

1. miestnosť č. 148 - reštaurácia o výmere 89,92 m²

2. miestnosť č. 142 - sociálny priestor o výmere 4,05 m²

3. miestnosť č. 146 - zásobovanie o výmere 11,93 m²

4. miestnosť č. 145 - kuchyňa o výmere 18,23 m²

5. miestnosť č. 144 - kuchyňa o výmere 12,02 m²

6. miestnosť č. 143 - denná miestnosť o výmere 8,05 m²

7. miestnosť č. 141 - chodba o výmere 16,91 m²

Spolu: 161,11 m²

**b) pozemok pod letnú terasu na parc. KN-C č. 337/2 –** ostatná plocha o výmere 2234 m², **a to jeho časť o výmere 57 m²** *(časť vyznačená v Situačnom náčrte v Článku 3 ods. 6 písm. b) Súťažných podmienok),*

pozemok zapísaný Okresným úradom Ilava, katastrálnym odborom na LV č. 1000 pre k.ú. Nová Dubnica, vlastníctvo 1/1 mesto Nová Dubnica.

**B/ s c h v a ľ u j e**

Súťažné podmienky pre obchodnú verejnú súťaž:

**„Prenájom priestorov v budove Kultúrneho centra Panorex súp. č. 15 na ul. SNP v  Novej Dubnici“**, ktoré tvoria Prílohu č. 1 tohto návrhu uznesenia.

**Ing. Peter Marušinec** **primátor**

Za správnosť: Ing. Dana Šťastná

vedúca organizačno-správneho oddelenia